Държавен вестник, бр. 82, 2002 г., стр. 7

Б Р О Й  82
Д Ъ Р Ж А В Е Н   В Е С Т Н И К
С Т Р .  7
МИНИСТЕРСТВО
НА ЗДРАВЕОПАЗВАНЕТО
НАРЕДБА № 18
от 6 август 2002 г.
за утвърждаване на медицински стандарт
“Клинична патология”
Член единствен. (1) С тази наредба се утвър-
ждава медицинският стандарт “Клинична па-
тология” съгласно приложението.
(2) Дейността по клинична патология се
осъществява при спазване на стандарта по ал. 1
и се изпълнява от всички лечебни заведения, в
които се осъществява дейност по клинична
патология.
Заключителна разпоредба
Параграф единствен. Тази наредба се изда-
ва на основание чл. 6, ал. 1 от Закона за лечеб-
ните заведения.
За министър: П. Тенев
Приложение
към член единствен
МЕДИЦИНСКИ СТАНДАРТ ЗА КАЧЕСТВО
И ЕФЕКТИВНОСТ В ОБЛАСТТА НА КЛИ-
НИЧНАТА ПАТОЛОГИЯ
Медицинският стандарт определя рамките на мор-
фологично-диагностичните изследвания в болничната
и извънболничната медицинска мрежа, структурата на
звената, в които се извършва, и професионалния ценз
на упражняващите тази професия.
Медицинският стандарт има за цел да гарантира
оптимално и адекватно извършване на патоморфоло-
гична диагноза, да създаде база за правилна организа-
ция на патологоанатомичната дейност, да очертае ал-
горитмите по нозологични групи и сведе до минимум
рисковете от допускане на медицинска грешка.
Раздел I
Дефиниция на специалността “Обща и клинична
патология”, цел, задачи и предмет на дейност
1. Дефиниция
Общата и клинична патология е основна медицин-
ска специалност, която чрез изучаване на морфологич-
ните изменения в тъканите и органите на различни
структурни нива изяснява структурно-функционалните
взаимоотношения в организма и създава концептуал-
но-методологична база на медицинската логика. Ана-
лизът на морфологичните изменения позволява да се
разкрият етиологичните фактори на заболяванията и
тяхната патогенеза.
С клиничната патология се установяват двете глав-
ни характеристики на заболяванията—вид и локализа-
ция на болестния процес.
Патологията е клинична дисциплина, която чрез
морфологично изследване на резекционен материал
и използване на разнообразни инвазивни методи—
тънкоиглена аспирационна биопсия, core-needle би-
опсия, пункционна биопсия, ендоскопски методи и
др., извършва диагностична дейност в извънболнич-
ните медицински заведения и в стационара, пряко вли-
яе на диагностичния процес и определя поведението
на клинициста.
Патологията е съществена и неделима част от хи-
рургичната дейност и особено от онкологията, при ко-
ято правилният избор на лечение и прогнозната оценка
се базират на данните от морфологичното изследване.
Патологията е основен инструмент на профилак-
тичната медицина при използване на скринингови ме-
тоди за ранна диагностика на определени ракови забо-
лявания според програмата на МЗ и нуждите на здраве-
опазването.
2. Задачи на специалността “Обща и клинична па-
тология”
2.1. Основна задача е чрез използване на обектив-
ните методи на морфологична диагноза да повишава
качеството на диагностичния процес в болничните и
извънболничните заведения и да съдейства за пови-
шаване на квалификацията и научното ниво на лека-
рите в страната.
2.2. Осъществяване на биопсична диагностична
дейност в структурите на доболничната и болничната
помощ.
2.3. Осъществяване на цитологична диагностична и
профилактична (скринингова) дейност.
2.4. Извършване на патологоанатомични аутопсии.
2.5. Оказване на консултативна и методична помощ:
—директно чрез интраоперативна морфологична
консултация по искане на хирурга;
—консултация на цито- и хистологичен материал;
—консултация на патологоанатомични и съдебно-
медицински аутопсии.
2.6. Извършване на експертна дейност—при експер-
тизи, назначени от съдебните органи.
2.7. Извършване на образователни задачи чрез ор-
ганизация и провеждане на клинико-анатомични и кли-
нико-биопсични срещи, които целят изясняване на ди-
агнозата и водят до повишаване на квалификацията на
лекарите клиницисти.
2.8. Осъществяване на контролна функция върху
цялостния лечебен процес чрез анализ на резултатите
от патологоанатомичните аутопсии и участието на ЛКК
на болниците.
2.9. Оказване на съдействие при организиране и
провеждане на научни изследвания според ранга на
болницата и в рамките на национални програми на МЗ.
2.10. Участие в общественото здравеопазване чрез
извършване на скринингови изследвания и разпростра-
нение на здравни знания, както и оказване на съдейст-
вие за изясняване на вида и разпространението на забо-
ляванията в страната.
3. Предмет на дейност
3.1. Изследване на цитологичен материал от изли-
ви, пунктати, инвазивни методи.
3.2. Изследване на ендоскопски материал и матери-
ал от пункционни биопсии.
3.3. Изследване на резекционен и инциозен хирур-
гичен материал.
3.4. Извършване на патологоанатомични аутопсии.
Раздел II
Квалификация и нива на компетентност за упраж-
няване на професията
1. Основната медицинска специалност “Обща и
клинична патология” се придобива по реда на Наредба
№ 31 от 2001 г. за следдипломно обучение в системата
на здравеопазването (ДВ, бр. 64 от 2001 г.).
2. Лекарска компетентност:
2.1. В областта на клиничната патология лекарска-
та компетентност се разделя на три нива на сложност;
• ниво 1—осъществява се от лекар-специализант,
което включва извършване на аутопсии и пускане на
биопсии под ръководството на специалист;
• ниво 2—осъществява се от лекар-специалист по
обща и клинична патология и включва самостоятелно
извършване на аутопсии, отговор на биопсии, извърш-
ване на диагностична и скринингова цитодиагностика;
• ниво 3—извършва се от експерти по обща и кли-
нична патология, което включва и консултативна дей-
ност по съответните профили.
2.2. По принцип с клинична патология и цитопато-
логия нямат право да се занимават общопрактикуващи
лекари, които не са специалисти или не са регистрира-
ни като специализанти по обща и клинична патология.